# Betty Mary Goetting

Betty Mary Goetting (Jefferson, 1897 - El Paso, 1980), nascuda Smith, va ser una bibliotecària estatunidenca, líder municipal i activista pels drets de la dona. És coneguda per portar el servei de Planned Parenthood a El Paso, Texas.

## Biografia

Goetting va nàixer l'any 1897 a Jefferson, Texas. Ella i la seua família es van traslladar a El Paso el 1910. En 1913, començà treballant a la Biblioteca Pública d'El Paso i allí es tornà una persona propera al bibliotecari Maud Durlin Sullivan. En 1915, es va graduar de l'Institut de Secundària d'El Paso i es traslladà a estudiar a Califòrnia, a l'Escola de Servei Bibliotecari de Riverside el 1917.
Goetting fou seleccionada com a assistent a la Biblioteca de Referència de Nova York el 1918. Mentre estava a Nova York, Goetting participà en el moviment sufragista i el moviment pel control de la natalitat. Tornà a El Paso el 1919 i es casà amb Charles A. Goetting.
Goetting va involucrar-se en diversos grups socials des de l'inici dels anys vint alguns de caràcter social, com el Club de Bridge dels Dissabtes. També tenia altres interessos, com la història i la lectura. Creà el seu primer club de lectura a El Paso i cofundà el Club d'Història a El Paso en 1926. Més avant, ella es convertí en membre fundadora de la Societat Història d'El Paso (El Paso Historical Society) i va ser directora d'aquesta societat durant més de 15 anys. També escriví freqüent al seu butlletí informatiu, anomenat Passwords.
Goetting va conèixer Margaret Sanger el 1937 quan parlà "a una casa plena" al Paso del Norte Hotel. Sanger i Goetting es feren molt amigues, arribant al punt que fins i tot Goetting sovint l'allotjava en sa casa. Goetting va reconèixer la necessitat que hi haguera serveis de control de la natalitat a El Paso i volgué començar una clínica. Començà cercant una propietat que es llogara, però "tan prompte com els propietaris s'assabentaven perquè era utilitzada la propietat, els preus augmentaven el doble." Amb l'ajuda de la seua família, el clergat i diversos doctors finalment instal·là la primera clínica el 1937, la qual va ser anomenada El Paso Mother's Health Center (més tard, Planned Parenthood Center of El Paso.) Vers 1938, havia ajudat 731 pacients en menys d'un any. Sanger escriví a Goetting eixe any, felicitant-la per la seua feina. El 1939, canviaren el nom per El Paso Birth Control Clinic. El 1940, ajudà a obrir una clínica auxiliar i vers 1954, tenia tres centres i tots estaven afiliats a la Planned Parenthood of America.
En 1966, ella fou presentada amb el National Margaret Sanger Award per la seua feina de promoció del control de la natalitat. En 1970, va rebre el Premi Presidencial per la seua obra com curadora de la Societat Història d'El Paso. Goetting continuà la lluita per l'accés de les dones al control de la natalitat fins que va morir el 1980. L'any 2009, va ser inclosa en el Hall of Honor, de la Societat Història del Comtat d'El Paso.

## Referències

* ↑ Metz, Leon. El Paso: Guided Through Time. El Paso, Texas: Mangan Books, 1999, p. 57. ISBN 9780930208370.
* 1 2 3 4 5 «Betty Mary Smith Goetting Papers, 1910-1979, MS 316». C.L. Sonnichsen Special Collections Department. University of Texas at El Paso Library. Arxivat de l'original el 4 de març 2016. [Consulta: 14 agost 2015].
* 1 2 «Historical Society to Honor Three El Pasoans». El Paso, Inc., 12-10-2009 [Consulta: 14 agost 2015].
* 1 2 3 4 5 6 7 8 9 10 11 Wilson, Kim; Van Velkinburgh, Jane «Betty Mary Goetting Brought Birth Control to El Paso». Borderlands. El Paso Community College Library, 2010 [Consulta: 14 agost 2015].
* ↑ «Betty Mary Smith Goetting». Digie. El Paso Museum of History, 21-08-2014. [Consulta: 14 agost 2015].
* ↑ «Miss Tallulah Ellis to Entertain Bridge Club in First Fall Meeting». El Paso Herald, 24-09-1920 [Consulta: 14 agost 2015].
* ↑ «U.S. Health Plan Seen as Foe of Planned Parenthood». The Public Writings and Speeches of Margaret Sanger, 1911-1960. Margaret Sanger Project, 02-05-1949. Arxivat de l'original el 2016-03-04. [Consulta: 14 agost 2015].
* ↑ «Mrs. Sanger Forecasts Use of Tea for Birth Control». The Public Writings and Speeches of Margaret Sanger. Margaret Sanger Project, 09-04-1953. Arxivat de l'original el 2016-03-04. [Consulta: 14 agost 2015].
* ↑ Weiser, Abbie. «Guide to MS286 Planned Parenthood of El Paso Records». University of Texas at El Paso Libraries, 07-12-2009. [Consulta: 14 agost 2015].
* ↑ «Planned Parenthood Center of El Paso, Inc.». Zoom Information Inc., 01-07-2015.
* ↑ «Sanger Slept (Spoke) Here - Hotel Paso de Norte, El Paso, Texas (febrer 1937)». Margaret Sanger Papers Project, 26-02-2014. [Consulta: 14 agost 2015].
* ↑ «Mrs. Charles Goetting Receives Sanger Award». El Paso Herald-Post, 29-04-1966.
* ↑ «A Presidential Award». El Paso Herald-Post, 20-11-1970.
* ↑ «The 2014 Hall of Honor Banquet». El Paso County Historical Society. [Consulta: 14 agost 2015].

## Enllaços externs

* Betty Mary Goetting (Borderlands 2010)